කිසිම තොරතුරක් නොමැතිව මාස දෙකකට ආසන්න කාලයක් මහ මුහුදේ අතරමංව තිබුණු දෙවිනුවර රොෂාන් පුතා බහු දින ධීවර යාත්‍රාව ධීවර කාර්මිකයන් 05නා සමග අන්දමන් දූපත් ආසන්නයේදී ඉන්දීය වෙරළ ආරක්ෂක බලකාය මගින් සොයාගෙන තිබේ.පසුගිය සැප්තැම්බර් මස 19 වන දින දෙවිනුවර පුරාණවැල්ල ධීවර වරායෙන් මෙම යාත්‍රාව මුහුදු ගොස් තිබෙන අතර ධීවර ඇමති රාජිත සේනාරත්න මහතාගේ උපදෙස් පරිදි විදේශ සේවා කටයුතු අමාත්‍යාංශය හා එක්ව ධීවර යාත්‍රාව හා ධීවර කාර්මිකයන් පිරිස ඉතා ඉක්මණින් ගෙන්වා ගැනීමට කටයුතු කරන බව ධීවර අමාත්‍යාංශයේ නිලධාරියෙන් දිනමිණ ට පැවසීය..